als_Latn dik_Latn azb_Arab
Përfaqësuesit diplomatik më të rëndësishëm në Kosovë kanë lëshuar një deklaratë të përbashkët pak ditë para mbajtjes së zgjedhjeve të parakohshme nacionale.
Ambasada e Amerikës, Francës, Gjermanisë, Italisë, dhe Britanisë së Madhe kanë shprehur shqetësimin e tyre lidhur me raportimet që ata kanë pranuar për përpjekje për të ndikuar në rezultatin e këtyre zgjedhjeve, përmes kërcënimeve dhe frikësimeve.
“Në veçanti, duket se ka përpjekje për t’i kërcënuar pjesëtarët e komunitetit serb në Kosovë që të votojnë në një mënyrë specifike. Këto vepra janë krejtësisht të papranueshme. Ne u bëjmë thirrje atyre që janë të përfshirë t’i ndalojnë këto përpjekje, dhe poashtu i nxisim autoritetet dhe policinë e Kosovë që të hetojnë krejtësisht lidhur me këtë çështje”, thuhet në një pjesë të kësaj deklarate të përbashkët, shkruan gazetametro.net.
Tutje, aty përkujtohet e drejta e çdo qytetari të Kosovës që të votojnë falë bindjeve të tyre dhe të lirë nga kërcënimet.
“Këto zgjedhje janë mundësi për qytetarët e Kosovës që t’i zgjedhin përfaqësuesit e tyre. Vetëm qytetarët e Kosovës e kanë këtë fuqi dhe këtë përgjegjësi. Si anëtarë të bashkësisë ndërkombëtare ne do të punojmë me këndo që qytetarët e zgjedhin”, thuhet në fund të kësaj deklarate. /gazetametro.net
als_Latn als_Latn als_Latn als_Latn als_Latn